Vantaanjoki
Vantaanjoen pisin sivujoki on Keravanjoki, joka yhtyy Vantaanjokeen Helsingin ja Vantaan rajalla. Muita huomattavia sivujokia ovat Luhtaanmäenjoki (ylempänä Nurmijärven alueella Lepsämän- ja Luhtajoet), Tuusulanjärvestä alkava Tuusulanjoki, Palojoki ja Kytäjoki, jonka latvavedet ovat osittain Lopen ja Vihdin alueilla.
Vaalimaanjoki
Vaalimaanjoki saa alkunsa Luumäen eteläosassa olevan Luotosenjärven ympäristöstä, jonka pinnan korkeus on 66,6 metriä merenpinnasta. Alajuoksun varrella on vesistön suurin järvi Tyllinjärvi (pinta-ala 254,6 ha, korkeus 15,5 m), joka kuuluu Natura 2000 alueisiin. Tyllinjärven jälkeen joen varrella sijaitsee Miehikkälän kirkonkylä Saivikkala. Joki on Virolahdella noin kahden kilometrin matkalla Suomen ja Venäjän rajajokena ja virtaa viimeisen kilometrin Venäjän puolella.